**საშუალოვადიანი პროგნოზების შედარება**

#  **ძირითადი მაკროეკონომიკური და ფისკალური პარამეტრები**

წინამდებარე პროგნოზი, მომზადდა 2020 წლის ბიუჯეტის პროექტის შედგენის მიზნით და წარმოადგენს 2019 წლის ბიუჯეტზე თანდართული 2019-2022 წლების ქვეყნის ძირითადი მონაცემების და მიმართულებების დოკუმენტის და 2020-2023 წლის ქვეყნის ძირითადი მონაცემების და მიმართულებების დოკუმენტით წარმოდგენილ პროგნოზის განახლებულ ვარიანტს.

ახალი პროგნოზი შედარებულია გასული წლის ბიუჯეტის კანონზე თანდართულ ცხრილებთან. პროგნოზების განახლებისას განხორციელებული ცვლილებები გამოწვეულია სხვადასხვა მიზეზით, მათ შორის უნიშვნელოვანესია ის, რომ პროგნოზებში გასული წლის მოსალოდნელი მაჩვენებლის ნაცვლად მოცემულია მათი ფაქტიური მნიშვნელობები, რასაც გავლენა აქვს მთელ საპროგნოზო პერიოდზე. უნდა აღინიშნოს, რომ ფაქტობრივი და საპროგნოზო მნიშვნელობების ცვლილებაზე გავლენა იქონია სტატისტიკის ეროვნული სამსახურის მიერ ეროვნულ ანგარიშთა სისტემის ახალი მეთოდოლოგიის (SNA 2008) დანერგვამ, რის შედეგად საჭირო გახდა მთლიანი შიდა პროდუქტის სტატისტიკური მონაცემების გადაანგარიშება. ამასთან, მიმდინარე ტენდენციების ანალიზის საფუძველზე, სხვადასხვა საერთაშორისო ორგანიზაციებთან კონსულტაციებისა და საერთაშორისო სავალუტო ფონდის მისიებთან მოლაპარაკების შედეგად მიზანშეწონილად ჩაითვალა ძირითადი ვარაუდებისა და დაშვებების კორექტირებაც.

**ცხრ.1. ძითითადი ვარაუდები და დაშვებები**

|  |  |  |  |  |  |
| --- | --- | --- | --- | --- | --- |
|  | **2018** | **2019** | **2020** | **2021** | **2022** |
|   | **ფაქტ.** | **მოსალ** | **პროგნ.** | **პროგნ.** | **პროგნ.** |
| რეალური მშპ-ს ზრდა , % |   |   |   |   |   |
| წინა პროგნოზი | 5.0% | 4.5% | 5.0% | 5.5% | 6.0% |
| ახალი პროგნოზი | 4.8% | 4.8% | 4.5% | 5.0% | 5.0% |
| სხვაობა | -0.2% | 0.3% | -0.5% | -0.5% | -1.0% |
| მშპ-ს დეფლატორის პროცენტული ცვლილება |   |   |   |   |   |
| წინა პოგნოზი | 4.5% | 3.5% | 3.0% | 3.0% | 3.0% |
| ახალი პროგნოზი | 4.4% | 5.0% | 3.5% | 3.0% | 3.0% |
| სხვაობა | -0.1% | 1.5% | 0.5% | 0.0% | 0.0% |
| საპროცენტო განაკვეთი სესხებზე, % |   |   |   |   |   |
| წინა პოგნოზი | 15.7% | 14.7% | 13.7% | 12.7% | 11.7% |
| ახალი პროგნოზი | 16.0% | 15.0% | 14.0% | 13.0% | 12.0% |
| სხვაობა | 0.2% | 0.3% | 0.3% | 0.3% | 0.3% |
| საპროცენტო განაკვეთი დეპოზიტებზე, % |   |   |   |   |   |
| წინა პროგნოზი | 8.3% | 7.8% | 7.3% | 6.8% | 6.3% |
| ახალი პროგნოზი | 7.9% | 7.4% | 6.9% | 6.4% | 5.9% |
| სხვაობა | -0.3% | -0.3% | -0.3% | -0.3% | -0.3% |

ცხრ.1. გვიჩვენებს ძირითადი ვარაუდებისა და დაშვებების ცვლილებებს. ცხრილებში შეტანილია 2018 წლის ფაქტიური მაჩვენებლებიც, რათა უფრო ნათლად გამოჩნდეს 2018 წლის ფაქტიური მონაცემების დაზუსტებით გამოწვეული ცვლილების ეფექტი. როგორც ვხედავთ მცირედით გაიზარდა რეალური მშპ-ს ზრდის 2019 წლის მოსალოდნელ მაჩვენებელი, თუმცა 1.0 პროცენტული პუნქტით შემცირდა 2022 წლის პროგნოზი, რაც დაკავშირებულია გლობალური ეკონომიკური ზრდის პროგნოზების გადახედვასთან. რაც შეეხება, მიმდინარე ანგარიშის ბალანსს, უკანასკნელი ტენდენციების გათვალისწინებით, პროგნოზი გაუმჯობესებულია. მიმდინარე ანგარიშის ბალანსის მოსალოდნელზე სწრაფი გაუმჯობესება დაკავშირებულია 2017 წლიდან ეკონომიკაში დანაზოგების მკვეთრ ზრდასთან, რაც გამოწვეულია ბოლო წლების დანაზოგების წამახალისებელი რეფორმებით, როგორიცაა მოგების გადასახადის რეფორმა, საპენსიო რეფორმა და ა.შ.

საქართველოს ფინანსთა სამინისტრო, როგორც ცნობილია, მაკროეკონომიკური პროგნოზირებისთვის იყენებს მოდელს. საწყისი პერიოდის მონაცემების ცვლილება და საწყისი ცვლადების კორექტირება გავლენას ახდენს საბოლოო შედეგებზე, რაც ასახულია მაკროეკონომიკურ პროგნოზებში.

|  |  |  |  |  |  |
| --- | --- | --- | --- | --- | --- |
| **ცხრ.2. ნომინალური მშპ-ს ცვლილება** |  |  |  |  |  |
| (მილიონი ლარი) | 2018 | 2019 | 2020 | 2021 | 2022 |
|   | ფაქტ. | მოსალ | პროგნ. | პროგნ. | პროგნ. |
| **ნომინალური მშპ-ს წინა პროგნოზი** | **41,527.2** | **44,914.8** | **48,575.3** | **52,784.4** | **57,630.0** |
| **სულ მთლიანი შიდა პროდუქტის ცვლილება** | **3,072.1** | **4,162.3** | **4,505.2** | **4,622.3** | **4,455.3** |
| **ნომინალური მშპ-ს ახალი პროგნოზი** | **44,599.3** | **49,077.1** | **53,080.6** | **57,406.6** | **62,085.3** |

ცხრ.2. გვიჩვენებს ნომინალური მშპ-ს ძველ და განახლებულ პროგნოზებს. როგორც ვხედავთ, ახალი მეთოდოლოგიით აღრიცხვის შედეგად გაზრდილია ნომინალური მშპ-ს როგორც ფაქტიური ასევე პროგნოზირებული მნიშვნელობები.

|  |  |  |  |  |  |
| --- | --- | --- | --- | --- | --- |
| **ცხრ. 3. რეალური მშპ-ს ცვლილება** |  |  |  |  |  |
|  | 2018 | 2019 | 2020 | 2021 | 2022 |
|   | ფაქტ. | მოსალ | პროგნ. | პროგნ. | პროგნ. |
| **რეალური მშპ-ს წინა პროგნოზი** | **16,822.9** | **17,579.9** | **18,458.9** | **19,474.1** | **20,642.6** |
| **სულ მთლიანი შიდა პროდუქტის ცვლილება** | **21,562.6** | **22,648.1** | **23,579.4** | **24,666.1** | **25,704.7** |
| **რეალური მშპ-ს ახალი პროგნოზი** | **38,385.5** | **40,228.0** | **42,038.3** | **44,140.2** | **46,347.2** |

**ცხრ. 4. ნაერთი ბიუჯეტი**

| (მილიონი ლარი) | 2018 | 2019 | 2020 | 2021 | 2022 |
| --- | --- | --- | --- | --- | --- |
|   | ფაქტ. | მოსალ | პროგნ. | პროგნ. | პროგნ. |
| **შემოსავლების ძველი პროგნოზი** | **11,624.0** | **12,578.0** | **13,402.0** | **14,250.0** | **15,340.0** |
| **ცვლილებები სულ** | **198.2** | **127.0** | **210.0** | **501.0** | **465.0** |
| **შემოსავლების ახალი პროგნოზი** | **11,822.2** | **12,705.0** | **13,612.0** | **14,751.0** | **15,805.0** |
| **ხარჯები და არა ფინანსური აქტივების ძველი პროგნოზი** | **12,201.0** | **13,698.0** | **14,550.0** | **15,409.0** | **16,625.0** |
| **ცვლილებები სულ** | **151.7** | **214.0** | **549.0** | **785.0** | **795.0** |
| **ხარჯები** | **-92.2** | **106.0** | **700.0** | **1,415.0** | **1,595.0** |
| **არაფინანსური აქტივების ზრდა** | **243.9** | **108.0** | **-151.0** | **-630.0** | **-800.0** |
| **ხარჯები და არა ფინანსური აქტივების ახალი პროგნოზი** | **12,352.7** | **13,912.0** | **15,099.0** | **16,194.0** | **17,420.0** |

ნაერთი ბიუჯეტის საპროგნოზო მაჩვენებლების ცვლილება მოცემულია ცხრილში 4. როგორც ვხედავთ ნაერთი ბიუჯეტის შემოსავლების განახლებული საპროგნოზო მაჩვენებლები გაზრდილია. საბიუჯეტო შემოსავლების პროგნოზი გაიანგარიშება მაკროეკონომიკური მაჩვენებლების პროგნოზების, ასევე დაგეგმილი საგადასახადო პოლიტიკისა და ადმინისტრირების გაუმჯობესების საფუძველზე. მიმდინარე საშუალოვადინი ფისკალური პროგნოზი შემუშავებულია საერთაშორისო სავალუტო ფონდთან კონსულტაციების შედეგად და აგრეთვე ასახულია განათლების რეფორმასთან დაკავშირებული ხარჯები.

**ცხრ. 5. საგადასახდელო ბალანსი**

| **მომდინარე ანგარიში** | 2018 | 2019 | 2020 | 2021 | 2022 |
| --- | --- | --- | --- | --- | --- |
| (მლნ აშშ დოლარი) | ფაქტ. | მოსალ | პროგნ. | პროგნ. | პროგნ. |
| **მიმდინარე ანგარიში ძველი პროგნოზი** | **-1,652.4** | **-1,440.1** | **-1,424.2** | **-1,406.2** | **-1,368.7** |
| **ცვლილებები სულ** | **459.6** | **720.2** | **797.0** | **778.4** | **709.4** |
| საქონელი | 494.1 | 981.9 | 1,195.0 | 1,221.9 | 1,302.5 |
| საქონლის ექსპორტი | -61.0 | -39.0 | -17.3 | -54.1 | -124.9 |
| საქონლის იმპორტი | -555.2 | -1,021.0 | -1,212.3 | -1,276.0 | -1,427.4 |
| მომსახურება | -236.2 | -463.6 | -514.6 | -644.7 | -859.1 |
| მომსახურების ექსპორტი | -308.3 | -502.0 | -530.2 | -605.9 | -766.6 |
| მომსახურების იმპორტი | -72.1 | -38.4 | -15.6 | 38.8 | 92.5 |
| პირველადი შემოსავალი | 148.4 | 227.8 | 277.1 | 346.4 | 429.7 |
| მეორადი შემოსავალი (ტრანსფერები) | 53.3 | -26.0 | -160.5 | -145.3 | -163.7 |
| **მიმდინარე ანგარიში ახალი პროგნოზი** | **-1,192.7** | **-720.0** | **-627.2** | **-627.8** | **-659.3** |

ცვლილებები განიცადა ქვეყნის მიმდინარე ანგარიშის პროგნოზმაც. კერძოდ, შემცირებულია როგორც ექსპორტის, ისე იმპორტის საპროგნოზო მაჩვენებლები, თუმცა იმპორტის კლება აღემატება ექსპორტისას რის გამოც საქონლისა და მომსახურების ბალანსი გაუმჯობესებულია. ექსპორტისა და იმპორტის პროგნოზების ცვლილება უკავშირდება ბოლოდროინდელ ტენდენციებს, როდესაც ეკონომიკამ გამოავლინა საგარეო შოეკებისადმი გაზრდილი მოქნილობა და შემცირებული საგარეო მოთხოვნის ფონზე ექსპორტის ზრდა დააფიქსირა.

გაზრდილია ფაქტორული შემოსავლების საპროგნოზო მაჩვენებლები. შემოსავლების საპროგნოზო მაჩვენებლებზე გავლენა მოახდინა 2018 წლის პერიოდის ტენდენციებმა. კერძოდ, შემცირებულია მთლიანი საგარეო ვალი და გაუმჯობესებულია საერთაშორისო საინვესტიციო პოზიცია, რაც ამცირებს მიმდინარე ფაქტორულ გადასახდელებს საზღვარგარეთ. ამასთან, მცირედით შემცირებულია მიმდინარე ტრანსფერები, თუმცა ჯამური ეფექტი მიმდინარე ანგარიშის ბალანსზე პოზიტიურია.

კორექტირებულია მონეტარული მაჩვენებლების პროგნოზიც. 2018 წლის და მიმდინარე წლის გასული პერიოდის ტენდენციებიდან გამომდინარე სავარაუდოა, რომ 2019 წლის ფართო ფულის საპროგნოზო მაჩვენებელი გადააჭარბებს მის თავდაპირველ მნიშვნელობას. ცვლილებებია საბანკო სექტორის აქტივების შემადგენლობაშიც. ფართო ფულის საერთო მოცულობის პროგნოზიდან გამომდინარე, ინფლაციის მიზნობრივი მაჩვენებლის მისაღწევად, საჭირო იქნება საშინაო აქტივების მართვა, რაც მოხერხდება მხოლოდ ეკონომიკის დანარჩენი სექტორის დავალიანების ხარჯზე. ასევე, განახლებული პროგნოზის პირობებში, კერძო სექტორის დავალიანების კორექტირება არ გამოიწვევს საკრედიტო ბაზრიდან კერძო სექტორის რეპრესირებას და საბანკო სექტორი შეძლებს კერძო სექტორის დაკრედიტებას ისე, რომ იგი უზრუნველყოფილი იყოს ეკონომიკური განვითარებისთვის საჭირო ფინანსური რესურსით.

**ცხრ. 6. დეპოზიტური კორპორაციების მიმოხილვა**

| (მლნ ლარი) | 2018 | 2019 | 2020 | 2021 | 2022 |
| --- | --- | --- | --- | --- | --- |
|   | ფაქტ. | მოსალ | პროგნ. | პროგნ. | პროგნ. |
| **ფართო ფული M3 ძველი პროგნოზი** | **21,864.5** | **24,733.6** | **28,171.6** | **32,477.3** | **37,893.8** |
| **ცვლილებები** |   |   |   |   |   |
| წმინდა უცხოური აქტივები | -2,244.7 | -3,544.7 | -3,886.4 | -3,777.3 | -3,617.3 |
| უცხოური აქტივები | -927.9 | 226.4 | 765.5 | 1,023.3 | 1,138.6 |
| უცხოური ვალდებულებები | 1,316.8 | 3,771.1 | 4,651.9 | 4,800.6 | 4,755.9 |
| საშინაო აქტივები | 1,504.9 | 4,577.3 | 5,178.5 | 4,818.3 | 3,854.3 |
| მთავრობის წმინდა დავალიანება | 432.0 | 419.0 | 51.0 | -190.0 | -413.0 |
| ეკონომიკის დანარჩენი სექტორის დავალიანება | 1,194.4 | 4,828.5 | 6,355.3 | 6,837.4 | 6,742.9 |
| სხვა მუხლები წმინდა | -121.5 | -670.3 | -1,227.9 | -1,829.2 | -2,475.6 |
| **ფართო ფული M3** | **-739.8** | **1,032.6** | **1,292.1** | **1,041.0** | **237.0** |
| **ფართო ფული M3 ახალი პროგნოზი** | **21,124.7** | **25,766.2** | **29,463.7** | **33,518.2** | **38,130.7** |

# **ფისკალური ჩარჩო**

***(მლნ ლარი)***

|   | **2019** | **2020** | **2021** | **2022** | **2023** |
| --- | --- | --- | --- | --- | --- |
|   | **მოსალ** | **პროგნ.** | **პროგნ.** | **პროგნ.** | **პროგნ.** |
|  |
| **შემოსავლები** |  |
| 2019-2022 პროგნოზი | 12 578,0 | 13 402,0 | 14 250,0 | 15 340,0 |  |
| 2020-2023 პროგნოზი | 12 705,0 | 13 612,0 | 14 751,0 | 15 805,0 | 17 056,0 |
| ცვლილება | 127,0 | 210,0 | 501,0 | 465,0 |  |
|    |
| **არაფინანსური აქტივების კლება** |  |
| 2019-2022 პროგნოზი | 150,0 | 130,0 | 130,0 | 130,0 |   |
| 2020-2023 პროგნოზი | 160,0 | 230,0 | 200,0 | 217,0 | 235,0 |
| ცვლილება | 10,0 | 100,0 | 70,0 | 87,0 |   |
|  |
| **ფინანსური აქტივების კლება** |   |
| 2019-2022 პროგნოზი | 110,0 | 90,0 | 100,0 | 110,0 |   |
| 2020-2023 პროგნოზი | 100,0 | 115,0 | 105,0 | 90,0 | 90,0 |
| ცვლილება | -10,0 | 25,0 | 5,0 | -20,0 | 90,0 |
|   |
| **% მშპ-თან** |
|   |
| **შემოსავლები** |   |
| 2019-2022 პროგნოზი | 28,0% | 27,6% | 27,0% | 26,6% |   |
| 2020-2023 | 25,9% | 25,6% | 25,7% | 25,5% | 25,3% |
| ცვლილება | -2,1% | -1,9% | -1,3% | -1,2% |   |
|    |
| **არაფინანსური აქტივების კლება** |    |
| 2019-2022 პროგნოზი | 0,3% | 0,3% | 0,2% | 0,2% |   |
| 2020-2023 პროგნოზი | 0,3% | 0,4% | 0,3% | 0,3% | 0,3% |
| ცვლილება | 0,0% | 0,2% | 0,1% | 0,1% |   |
|    |
| **ფინანსური აქტივების კლება** |   |
| 2019-2022 პროგნოზი | 0,2% | 0,2% | 0,2% | 0,2% |   |
| 2020-2023 პროგნოზი | 0,2% | 0,2% | 0,2% | 0,1% | 0,1% |
| ცვლილება | 0,0% | 0,0% | 0,0% | 0,0% |   |

2019-2022 წლების საშულოვადიან პროგნოზებთან შედარებით 2020-2023 წლების პროგნოზების შემოსულობების ნაწილში არსებითი ხასიათის ცვლილებები არ არის. შემოსავლების პროგნოზები დაზუსტებულია ეკონომიკური ზრდის პარამეტრების, მათ შორის 2018 წლის ფაქტიური მაჩვენებელების დაზუსტების შედეგად და ასახავს მიმდინარე შესრულების ტენდენციებს, როგორც გადასახადების, ისე სხვა შემოსავლების კუთხით, ასევე დაზუტებულია პრივატიზაციის და ფინანსური აქტივების კლების სახით მისაღები შემოსულობების პროგნოზები ფაქტიური მაჩვენებლებიდან გამომდინარე. გასათვალისწინებელია, რომ მიმდინარე წელს საგადასახადო შემოსავლების კომპოზიცია ერთგვარად შეიცვალა და შესაბამისად ცვლილებები განხორციელდა 2019 წლის ბიუჯეტის კანონშიც.

მშპ-თან მიმართებაში შემოსავლების პროგნოზების ცვლილება გამოწვეულია სტატისტიკის ეროვნული სამსახურის მიერ, ახალ მეთოდოლოგიაზე გადასვლიდან გამომდინარე მშპ-ის ბაზის ცვლილებით და მიუხედავად იმისა, რომ მშპ-თან მიმართებაში თითქმის 2 პროცენტული პუნქტითაა შემცირებული, რეალურად შემოსავლების ბაზა ნარჩუნდება სტაბილურად ერთ დონეზე, საშუალოდ განახლებული (გაზრდილი) ნომინალური მშპ-ის 25.5%-ის ფარგლებში.

***მლნ ლარი***

|   | **2019** | **2020** | **2021** | **2022** | **2023** |
| --- | --- | --- | --- | --- | --- |
|   | **მოსალ** | **პროგნ.** | **პროგნ.** | **პროგნ.** | **პროგნ.** |
| **ხარჯები** |   |
| 2019-2022 პროგნოზი | 10 326,0 | 10 710,0 | 10 979,0 | 11 835,0 |   |
| 2020-2023 პროგნოზი | 10 432,0 | 11 410,0 | 12 394,0 | 13 430,0 | 14 622,0 |
| ცვლილება | 106,0 | 700,0 | 1 415,0 | 1 595,0 |   |
|   |
| **კაპიტალური ხარჯები** |   |
| **არაფინანსური აქტივების ზრდა** |   |
| 2019-2022 პროგნოზი | 3 372,0 | 3 840,0 | 4 430,0 | 4 790,0 |   |
| 2020-2023 პროგნოზი | 3 480,0 | 3 689,0 | 3 800,0 | 3 990,0 | 4 160,0 |
| ცვლილება | 108 | -151 | -630 | -800 |   |
| **ფინანსური აქტივების ზრდა** |   |
| 2019-2022 პროგნოზი | 323,0 | 290,0 | 410,0 | 390,0 |   |
| 2020-2023 პროგნოზი | 230,0 | 177,0 | 360,0 | 360,0 | 340,0 |
| ცვლილება | -93,0 | -113,0 | -50,0 | -30,0 | 340,0 |
|   |
| **% მშპ-თან** |
|   |
| **ხარჯები** |   |
| 2019-2022 პროგნოზი | 23,0% | 22,0% | 20,8% | 20,5% |   |
| 2020-2023 | 21,3% | 21,5% | 21,6% | 21,6% | 21,7% |
| ცვლილება | -1,7% | -0,6% | 0,8% | 1,1% |   |
|   |
| **კაპიტალური ხარჯები** |   |
| **არაფინანსური აქტივების ზრდა** |   |
| 2019-2022 პროგნოზი | 7,5% | 7,9% | 8,4% | 8,3% |   |
| 2020-2023 პროგნოზი | 7,1% | 6,9% | 6,6% | 6,4% | 6,2% |
| ცვლილება | -0,4% | -1,0% | -1,8% | -1,9% |   |
|  |
| **ფინანსური აქტივების ზრდა** |   |
| 2019-2022 პროგნოზი | 0,7% | 0,6% | 0,8% | 0,7% |   |
| 2020-2023 პროგნოზი | 0,5% | 0,3% | 0,6% | 0,6% | 0,5% |
| ცვლილება | -0,3% | -0,3% | -0,1% | -0,1% |   |

ხარჯვით ნაწილში არსებითი ცვლილებები 2019-2022 წლებთან შედარებითი გამოწვეულია განათლების რეფორმის ხარჯებით, რომელმაც გავლენა მოახდინა 2019 წლის და საშუალოვადიან ხარჯების პროგნოზებზე. კერძოდ, გაიზარდა მიმდინარე ხარჯები საპენსიო ასაკის მასწავლებელთა კომპენსაციებისა და სერთიფიცირებული მასწავლებელების შრომის ანაზღაურებისათვის. ასევე, რეფორმა გავლენას ახდენს ხარჯვით ნაწილზე საგანამანათლებლო ინფრასტრუქტურის აღჭურვის ნაწილში.

ხარჯვით ნაწილში ასევე აისახა სახელმწიფო პენსიის და სოციალური გასაცემლების ზრდა 2020 წლისათვის, მათ შორის 70 წელს გადაცილებული ასაკით პენსიონერებისათვის დამატებითი ზრდა 2020 წლის ივლისიდან.

საინვესტიციო პროექტების ნაწილში მიმდინარე რთული ინფრასტრუქტურული პროექტების გათვალისწინებით (მათ შორის, აღმოსავლეთ-დასავლეთის რიკოთის მონაკვეთი) არაფინანსური აქტივების ნაწილში ათვისების პროგნოზები გადანაწილებულია შესაბამის წლებზე.

კაპიტალური ხარჯების ნაწილში გასათვალისწინებელია, რომ 2019 წლის მოხდა გადასვლა GFSM 2014 სტანდარტზე და სახელმწიფო საწარმოების კაპიტალში შენატანების რეკლასიფიცირება განხორციელდა შინაარსიდან გამომდინარე მიმდინარე ან კაპიტალურ ხარჯებში.

მშპ-თან მიმართებაში, როგორც მიმდინარე, ისე კაპიტალური ხარჯების შემცირება გამოწვეულია ზემოაღნიშნული მეთოდოლოგიური ცვლილებებით, რომელიც სტატისტიკის სამსახურმა განახორციელა მშპ-თან მიმართებაში.

2023 წლისათვის ფისკალური პოლიტიკა, დაგეგმილი რეფორმების კვალდაკვალ ინარჩუნების მიმდინარე ხარჯებს 22%-ზე დაბალ ნიშნულზე, ხოლო კაპიტალურ ხარჯებს 7%-ის ფარგლებში. აღნიშნული პოლიტიკას ასახავს, როგორც 2020-2023, ისე 2019-2022 წლების მაკროეკონომიკური და ფისკალური პროგნოზების საშუალოვადიანი ჩარჩო.

|   | **ნაერთი ბიუჯეტი** | **სახელმწიფო ერთიანი ბიუჯეტი** |
| --- | --- | --- |
|   | **2019** | **2020** | **2021** | **2022** | **2023** | **2019** | **2020** | **2021** | **2022** | **2023** |
|   |
| **მთლიანი სალდო** |   |
| 2019-2022 პროგნოზი | -970,0 | -1 018,0 | -1 029,0 | -1 155,0 |   | -1 070,0 | -1 140,0 | -1 150,0 | -1 276,0 |   |
| 2020-2023 პროგნოზი | -1 047,0 | -1 257,0 | -1 243,0 | -1 398,0 | -1 491,0 | -1 146,7 | -1 333,4 | -1 323,7 | -1 481,5 | -1 577,4 |
|   |
| **მოდიფიცირებული დეფიციტი (IMF პროგრამა** |  |
| 2019-2022 პროგნოზი | -1 183,0 | -1 218,0 | -1 339,0 | -1 435,0 |   | -1 283,0 | -1 340,0 | -1 460,0 | -1 556,0 |   |
| 2020-2023 პროგნოზი | -1 177,0 | -1 319,0 | -1 498,0 | -1 668,0 | -1 741,0 | -1 277,0 | -1 395,6 | -1 578,7 | -1 751,5 | -1 827,4 |
|   |
| **% მშპ-თან** |
|   |
| **მთლიანი სალდო** |   |
| 2019-2022 პროგნოზი | -2,2% | -2,1% | -1,9% | -2,0% |   | -2,4% | -2,3% | -2,2% | -2,2% |   |
| 2020-2023 პროგნოზი | -2,1% | -2,4% | -2,2% | -2,3% | -2,2% | -2,3% | -2,5% | -2,3% | -2,4% | -2,3% |
|   |
| **მოდიფიცირებული დეფიციტი (IMF პროგრამა** |   |
| 2019-2022 პროგნოზი | -2,6% | -2,5% | -2,5% | -2,5% |   | -2,9% | -2,8% | -2,8% | -2,7% |   |
| 2020-2023 პროგნოზი | -2,4% | -2,5% | -2,6% | -2,7% | -2,6% | -2,6% | -2,6% | -2,8% | -2,8% | -2,7% |

როგორც ნაერთი ბიუჯეტის, ისე სახელმწიფოს ერთიანი ბიუჯეტის დეფიციტის პარამეტრები 3%-ზე დაბალ ნიშნულზეა შენარჩუნებელი და შესაბამისად სრულად აკმაყოფილებს „ეკონომიკური თავისუფლების შესახებ“ საქართველოს ორგანული კანონის ზღვრულ პარამეტრებს. ნომინალურ გამოხატულებში 2019-2022 წლების პროგნოზებთან შედარებით დეფიციტის ზრდა გამოწვეულია, განათლებისა და სოციალური დაცვის მიმართულებით დაგეგმილი რეფორმებით და მაღალი კაპიტალური ხარჯების შენარჩუნებით. მშპ-თან მიმართებაში დეფიციტი შემცირებულია წინა ფისკალური ჩარჩოსთან შედარებით, რაც გამოწვეული ნომინალური მშპ-ის ბაზის ზრდით, მეთოდოლოგიიდან გამომდინარე, თუმცა აღნიშნული მეთოდოლოგიის ცვლილების გარეშეც, სახელმწიფოს ერთიანი ბიუჯეტის დეფიციტი 3%-ზე დაბალ (2.5%-თან ახლოს) ფარგლებში იყო პროგნოზირებული.

2023 წლისათვის ფისკალური პოლიტიკა, დაგეგმილი რეფორმების კვალდაკვალ ინარჩუნების დეფიციტის დაბალ მაჩვენებელს, რომელიც შეესაბამება როგორც „ეკონომიკური თავისუფლების შესახებ“ საქართველოს ორგანული კანონის ზღვრებს (3%), ასევე ბოლო წლების ფისკალური პოლიტიკის მიზნებს მაღალი საინვესტიციო ხარჯების პარალელურად შეინარჩუნდეს დეფიციტის დაბალი ნიშნული.

# **მთავრობის ვალი**

|  |  |  |  |  |  |
| --- | --- | --- | --- | --- | --- |
| მთავრობის ვალი (მლნ ლარი) | ***2019*** | ***2020*** | ***2021*** | ***2022*** | ***2023*** |
| 2019-2022 | 19,126 | 20,676 | 21,971 | 23,466 |  |
| %-ად მშპ-თან | 42.6 | 42.6 | 41.6 | 40.7 |  |
| 2020-2023 | 20,050 | 22,579 | 24,274 | 26,225 | 28,315 |
| %-ად მშპ-თან | 40.9 | 42.5 | 42.3 | 42.2 | 42.0 |

„ეკონომიკური თავისუფლების შესახებ“ საქართველოს კანონით განსაზღვრული მთავრობის ვალის საპროგნოზო მაჩვენებლებში ცვლილება, გასულ წელს მომზადებულ პროგნოზებთან შედარებით ძირითადად გამოწვეულია მთავრობის ვალის პორტფელში შემავალი უცხოური ვალუტების მიმართ ლარის გაცვლითი კურსის და საინვესტიციო პროექტების ნაწილში კრედიტების ათვისებიდან გამომდინარე. პროგნოზებიდან ნათლად ჩანს, რომ 2023 წლისათვის მთავრობის ვალი სრულად აკმაყოფილებს, როგორც ორგანული კანონის მოთხოვნებს (60%), ასევე ახლოსაა ვალის უსაფრთხო 40%-იან დონესათან და საშუალოვადიანი პერიოდის შემდგომ (მსხვილი საივნესტიციო პროექტების დასრულების შემდეგ) მოსალოდნელია, რომ ჩამოვა 40%-ზე დაბალ ნიშნულზე.